তার আগে আবাহনীর টপ অর্ডারের চার ব্যাটসম্যান রানের দেখা পান। সাইফ ১৩২ বলে ৬ চার ও ৫ ছক্কায় ১০৮, এনামুল ৪৮ বলে ৩ চার ও ২ ছক্কায় ৪১, শান্ত ৪৩ বলে ৩৮ ও নাসির ২৬ বলে ৩১ রানের ইনিংস খেলেন। তাদের পর মাশরাফি ১৬ ও সানজামুল ১২ রান করতে পারেন। বাকিরা কেউ দুই অঙ্কের কোটা ছুঁতে পারেনি। টপ অর্ডারের ব্যাটসম্যানরা আউট হওয়ার পর বালুর বাঁধের মতো ভেঙে যায় আবাহনীর ব্যাটিং অর্ডার। মূলত রান-আউট বেশ ভূগিয়েছে আবাহনীকে। চার-চারজন ব্যাটসম্যান রান-আউটের শিকার হয়েছেন। বল হাতে ব্রাদার্সের বোলাররা ৬টি উইকেট নিতে পেরেছেন। তার মধ্যে খালেদ আহমেদ ২টি ও রনি হোসেন ২টি উইকেট নেন। ১টি করে উইকেট নেন সোহরাওয়ার্দী শুভ ও অলক কাপালি।